તેમણે વિધાનસભા અધ્યક્ષ પર ગંભીર આરોપ લગાવ્યો હતો કે, વિધાનસભા અધ્યક્ષ માત્ર ભાજપ માટે જ વિધાનસભા ચલાવવામાં આવતી હોય તે પ્રકારનું વર્તન દાખવી રહ્યા છે. તેમણે વધુમાં જણાવ્યું હતું કે, વિધાનસભા ગૃહમાં છેલ્લા કેટલાક દિવસોથી કોંગ્રેસના ધારાસભ્યોને ઉશ્કેરવાનું અને બિભત્સ ગાળો આપી વાતાવરણ ડહોળવાનું ષડયંત્ર ભાજપના ધારાસભ્યો દ્વારા ચાલી રહ્યું હતું. આજે પણ ભાજપના કેટલાક ધારાસભ્યોએ કોંગ્રેસના ધારાસભ્યોને મા-બહેન સુધીની ગાળો આપતાં કોઇનું લોહી ઉકળી જાય અને પોતાની જાતને રોકી ના શકે તેટલી હદ સુધીની ભાજપના ધારાસભ્યોએ ઉશ્કેરણી કરી હતી.